Diari Oficial de la Generalitat Valenciana


Sumari del DOGV 4263, del 04-06-2002 (2002/5632)

Notificació al senyor Julián Millán. Acord d'iniciació I-2001/0192.
-------------------------------------------------------------------

### Dades del document

Número de DOGV
:   4263

Data del DOGV
:   04-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5632


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Julián Millán. Acord d'iniciació I-2001/0192. [2002/A5632]
  
De conformitat amb el que ha acordat esta Secretaria General i, a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte, es notifica al senyor Julián Millan, l'últim domicili conegut del qual és l'avinguda Sant Vicent Ferrer, número 2, de la localitat de Crevillent, l'Acord d'iniciació I-2001/0192, de data 8 d'abril de 2002, dictat en l'expedient sancionador, que tramita el Servici d'Espectacles i Establiments Públics:
  
«Vista la denúncia formulada per la Guàrdia Civil de Crevillent i realitzades les actuacions prèvies pertinents de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels fets següents:
  
El dia 22 de juliol de 2001, a les 04.30 hores, es va realitzar inspecció a l'establiment denominat la Bolera Karaoke-Heladería Candela, situat al carrer Sant Vicent Ferrer, número 2, de Crevillent, el titular del qual és el senyor Julián Millán, domiciliat al carrer Ronda Sud, número 16, 4t de Crevillent, i es va verificar que mancava de la preceptiva llicència municipal d'obertura i es trobava obert al públic, amb unes 50 persones a l'interior, incomplint l'horari màxim de tancament establit en l'Orde de 2000, de la Conselleria de Justícia i Administracions Públiques, per la qual es regulen els horaris d'espectacles i establiments públics (DOGV núm. 3.908, de 02.01.2001).
  
Els esmentats fets poden constituir unes infraccions qualificades de molt greu, i lleu, tipificades en els articles 23.a, 21.g de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'article 26.c de la citada llei, el qual establix:
  
Les faltes molt greus se sancionaran amb una multa en quantia de 6.010,13 a 60.101,21 d'euros, suspensió d'autorització en matèria de locals o recintes, instal·lacions o servicis per termini no superior a un any, revocació definitiva d'autoritzacions en matèria de locals o recintes, instal·lacions o servicis, baixa de les empreses del registre corresponent amb la prohibició d'organitzar espectacles o activitats recreatives per temps no superior a un any i clausura de locals.
  
La comesa d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, fins que no s'esmenen les deficiències que hagueren originat la imposició d'aquelles.
  
En el present supòsit es proposa una sanció de 6.160,37 d'euros i la clausura del local de referència.
  
Les faltes lleus se sancionaran amb advertiment i/o multa en quantia de fins a 601,01 euros, i en el present supòsit la sanció seria de 601,01 euros. El total de les sancions són de 6.761,38 euros.
  
Tot això sense perjuí del que resulte de la instrucció. L'òrgan competent per a la resolució del present expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
En vista del que disposen l'article 31 de la citada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el Sr. Julián Millán per presumpta infracció de l'article 23.a, 21.g de la Llei 2/1991, i se li advertix que, d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, i en este cas es resoldrà el procediment amb la imposició de la sanció que siga procedent.
  
Igualment, s'acorda nomenar instructor i secretària de l'expedient sancionador, Manuel Saiz Blanco i Mª Ángeles Sebastiá Rodríguez respectivament, als quals serà notificat en forma el dit nomenament, i també als inculpats, de conformitat amb el que establixen l'article 135 de la Llei 30/1992, LRJPAC, i l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/1992, LRPAC.
  
En virtut del que establix l'article 16.1 del Reial Decret 1.398/1993, se li concedix un termini de 15 dies, comptats a partir del sendemà de notificació del present acord, perquè aportes totes les al·legacions, documents o informacions que estime convenients, amb l'advertiment que, si no efectua al·legacions sobre el contingut de la iniciació del procediment en el dit termini, el present acord podrà ser considerat com a proposta de resolució amb els efectes prevists en els articles 18 i 19 del Reial Decret 1.398/1993.»
  
I perquè servisca de notificació a l'interessat susdit, lliure el present edicte.